กองทัพบก แจ้งเคลื่อนย้ายกำลังพล อาวุธยุทโธปกรณ์ ยานพาหนะเพื่อทำการฝึก 14 – 17 กันยายนนี้
กองทัพบก แจ้งเคลื่อนย้ายกำลังพล อาวุธยุทโธปกรณ์และยานพาหนะ ของกองพลทหารปืนใหญ่ต่อสู้อากาศยาน โดยกองพันทหารปืนใหญ่ต่อสู้อากาศยานที่ 4 กรมทหารปืนใหญ่ต่อสู้อากาศยานที่ 2 เพื่อออกทำการฝึกเป็นหน่วยกองร้อยทหารปืนใหญ่ต่อสู้อากาศยาน ประจำปี 2564 ณ พื้นที่ฝึกศูนย์การทหารปืนใหญ่ จังหวัดลพบุรี (ภายใต้มาตรการป้องกันการแพร่ระบาดของเชื้อโควิด 19) ในวันที่ 14 กันยายน 2564 เวลา 05.00 น. เคลื่อนย้ายทางรถยนต์และทางรถไฟจาก กองพันทหารปืนใหญ่ต่อสู้อากาศยานที่ 4 กรมทหารปืนใหญ่ต่อสู้อากาศยานที่ 2 – ถ.ทหาร – สี่แยกประดิพัทธ์ – ย่านสินค้าพหลโยธิน – ถ.พหลโยธิน – ถ.เลี่ยงเมืองสระบุรี – สี่แยกพุทธบาท จังหวัดสระบุรี ปลายทางพื้นที่ฝึกศูนย์การทหารปืนใหญ่ จังหวัดลพบุรี เคลื่อนย้ายกลับ กองพันทหารปืนใหญ่ต่อสู้อากาศยานที่ 4 กรมทหารปืนใหญ่ต่อสู้อากาศยานที่ 2 ตามเส้นทางเดิม ในวันที่ 17 กันยายน 2564 ถึงที่หมายภายในเวลาประมาณ 20.00 น. ขอแจ้งให้ประชาชนได้รับทราบและขออภัยในความไม่สะดวก